[pic] | EUROOPA ÜHENDUSTE KOMISJON |

Brüssel 5.6.2009

KOM(2009) 258 lõplik

KOMISJONI ARUANNE

Komisjoni aastaaruanne tagatisfondi ja selle juhtimise kohta 2008. aastal {SEC(2009) 745}

SISUKORD

1. Õiguslik alus 3

2. Fondi rahaline seis 31. detsembril 2008 4

2.1. Finantsanalüüs 4

2.2. Raamatupidamisaruannete esitamine 6

2.3. Tagatisfondi eelkonsolideeritud finantsaruanne 31. detsembri 2008. aasta seisuga 6

2.3.1. Tagatisfondi eelkonsolideeritud bilanss 7

2.3.2. Tagatisfondi eelkonsolideeritud majandustulemuste aruanne 10

3. Maksed fondi või fondist 12

3.1. Õiguslik alus maksete tegemiseks üldeelarvest tagatisfondi 12

3.2. Eelarveaasta jooksul üldeelarvest või üldeelarvesse tehtavad maksed 12

3.3. Intressid fondi likviidsete varade investeeringutelt 12

3.4. Laenu tagasisaamine kohustusi mittetäitvatelt võlgnikelt 13

4. Fondi kohustused 14

4.1. Maksekohustuste täitmatajätmisest tulenevad maksed 14

4.2. EIP tasu 14

ÕIGUSLIK ALUS

Välistegevuse tagatisfond (edaspidi „fond”) moodustati nõukogu 31. oktoobri 1994. aasta määrusega (EÜ, Euratom) nr 2728/94 (EÜT L 293, 12.11.1994, lk 1; edaspidi „määrus”), et tasuda ühenduse võlausaldajaile juhul, kui laenusaaja ei maksa tagasi ühenduse antud või tagatud laenu. Määrust on muudetud nõukogu 25. mai 1999. aasta määrusega (EÜ, Euratom) nr 1149/99 (EÜT L 139, 2.6.1999, lk 1) ja nõukogu 22. detsembri 2004. aasta määrusega (EÜ, Euratom) nr 2273/2004 (ELT L 396, 31.12.2004, lk 28) ning viimati muudeti seda nõukogu 30. jaanuari 2007. aasta määrusega (EÜ, Euratom) nr 89/2007 (ELT L 22, 31.1.2007, lk 1; edaspidi „muudetud määrus”). Vastavalt kõnealuse määruse artiklile 6 usaldas komisjon ühenduse ja Euroopa Investeerimispanga (EIP) vahel 23. novembril 1994. aastal Brüsselis ja 25. novembril 1994. aastal Luxembourgis sõlmitud lepinguga (edaspidi „leping”) fondi finantsjuhtimise EIP-le.

Lepingu artikli 8 lõike 2 kohaselt peab pank iga aasta 1. märtsiks esitama komisjonile fondi tegevuse ja juhtimise aruande („finantstulemuste selgitus”) ning fondi eelmise aasta finantsaruande („fondi rahalise seisu aruanne”). Täpsem teave 2008. aastat käsitleva aruande kohta on esitatud komisjoni talituste töödokumendi 2. jaos (edaspidi „lisa”)[1].

Lisaks peab komisjon muudetud määruse artikli 7 kohaselt saatma iga aasta 31. maiks Euroopa Parlamendile, nõukogule ja kontrollikojale fondi eelmise finantsaasta finants- ja juhtimisaruande.

FONDI RAHALINE SEIS 31. DETSEMBRIL 2008

Finantsanalüüs

Fondi rahaline seis esitatakse 2008. aruandeaasta lõpus vastavalt rahvusvahelistele finantsaruandlusstandarditele (IFRS). Fondi kogusumma oli 1 091 447 384,92 eurot (vt lisa 3. jagu: Fondi rahalise seisu aruanne 31. detsembril 2008, esitanud EIP). See summa sisaldab alates fondi moodustamisest:

eelarvemakseid fondi; | + 2 799 914 500,00 EUR |

kumuleeruvat iga-aastast puhastulu; | + 676 733 999,20 EUR |

fondist tehtud selliste maksete hüvitamist, mis tulenevad maksekohustuste täitmatajätmisest; | + 576 705 008,19 EUR |

kogunenud EIP haldus- ja auditeerimistasusid[2] 2008. aastal, mis vastavad 2009. aastal tehtavatele maksetele; | + 689 972,32 EUR |

hilinenud tagasimaksetelt 2002. aastal võetud komisjonitasu; | + 5 090 662,91 EUR |

IFRSi kasutuselevõtuga seoses tehtud parandust fondi portfelli hinnangus (vt lisa 3. jagu: Tagatisfondi bilansi kohustused, kirje „Reservid”); | + 11 565 625,28 EUR |

maha on arvatud nõuded fondi vahenditele; | - 477 860 856,19 EUR |

fondi ülejäägi järjestikuseid tagasimakseid Euroopa Liidu üldeelarvesse; | - 1 901 620 000,00 EUR |

2005. aastal eelarvesse tehtud tagasimakset, mis moodustas 1. mai 2004. aasta seisuga 9 % kümne uue liikmesriigiga seotud laenujäägist (vt fondi määruse 2004. aasta muudatus, 1. jagu); | - 338 831 402,07 EUR |

2007. aastal eelarvesse tehtud tagasimakset, mis moodustas 1. jaanuari 2007. aasta seisuga 9 % kõnealusel kuupäeval ELiga ühinenud Bulgaaria ja Rumeeniaga seotud laenujäägist (vt fondi määruse 2004. aasta muudatus, 1. jagu). | - 260 940 124,72 EUR |

Fondi rahaline seis 31. detsembril 2008 | 1 091 447 384,92 EUR |

Fondi netobilanss (fondi sularaha netovaru) oli 31. detsembri 2008. aasta seisuga 1 182 717 412,60 eurot. Kõnealune summa koosneb fondi rahalisest seisust 1 091 447 384,92 eurot miinus kogunenud EIP haldus- ja auditeerimistasud 689 972,32 eurot, millest haldustasud moodustavad 658 322,32 eurot (EIP 2008. aasta tasu), ning eelarvest tehtud 91 960 000,00 euro suurusest maksest, nagu 2008. aastal nähti ette 2009. aasta eelarve jaoks[3].

Muudetud määruse[4] artiklis 3 on nõutud, et fondi vahendid peavad jõudma eesmärgiks seatud tasemele, milleks on 9 % iga toiminguga seotud kohustuste kogusummast põhikapitali osas, millele lisandub tasumisele kuuluv maksmata intress.

Seega 31. detsembri 2008. aasta seisuga oli kolmandate riikide tagastamata laenu- ja tagatistehingute ning kogunenud intressi kogusumma 14 183 712 378,94 eurot, millest kogunenud intress moodustas 136 800 205,24 eurot. Fondi vahendite (1 182 717 412,60 eurot) ja kapitalikohustuste suhe muudetud määruses määratletud tähenduses oli 8,34 %. Kuna see on põhikapitaliga seotud kohustuste kogusumma osas kehtestatud 9 %-lisest sihtsummast väiksem (ümardatud summa 1 276 530 000,00 eurot), tuleb vastavalt muudetud määruse artikli 2 teisele lõikele teha Euroopa Liidu üldeelarvest ülekanne fondi. Aastal 2009 tuleb 2010. aasta esialgsesse eelarveprojekti kanda 93 810 000,00 eurot.

Raamatupidamisaruannete esitamine

Komisjon on otsustanud esitada oma raamatupidamisaruanded rahvusvaheliste avaliku sektori raamatupidamise standardite (IPSAS) ja rahvusvaheliste finantsaruandlusstandardite (IFRS) põhimõtetel põhinevate uute raamatupidamiseeskirjade kohaselt ja seepärast on ka fondi eelkonsolideeritud finantsaruanded koostatud nende põhimõtete kohaselt, nii nagu lisas on selgitatud.

Tagatisfondi eelkonsolideeritud finantsaruanne 31. detsembri 2008. aasta seisuga

Eelnevalt konsolideeritud bilansi kogusumma on 1 091 447 384,92 eurot. See sisaldab fondi kogusummat, millele lisanduvad fondi poolt tagatud võlad ja intressilaekumised hilinenud maksetelt ning muud laekumised, et koostada fondile aasta lõpus kõik raamatupidamisaruanded nii, et need oleksid konsolideeritud ELi konsolideeritud bilansiga.

Olulisemaid muudatusi raamatupidamisaruannete esitamises selgitatakse märkustes, et võrrelda näitajaid lisas esitatud EIP finantsaruandega (punkt 3.2).

Tagatisfondi eelkonsolideeritud bilanss

Bilanss: varad (eurodes) | 2008 | 2007 |

Käibevara |

Lühiajalised nõuded | 983 923,27 |

Muu | 983 923,27 |

Lühiajalised investeeringud | 886 949 667,40 | 903 713 224,50 |

Likviidsed varad – kulud | 857 292 051,50 | 893 521 021,50 |

Likviidsed varad – kindlustusmatemaatilised erinevused | -633 286,00 | -5 928 251,48 |

Likviidsed varad – õiglase väärtuse korrigeerimine | 11 509 579,98 | -3 895 732,16 |

Likviidsed varad – viitlaekumised | 18 781 321,92 | 20 016 186,64 |

Likviidsed varad – väärtuse vähenemine |

Raha ja raha ekvivalendid | 204 497 717,52 | 249 260 720,52 |

Arveldusarved | 1 209 530,44 | 1 232 834,25 |

Lühiajalised tähtajalised hoiused – nominaalne | 182 557 991,00 | 246 600 000,00 |

Lühiajalistelt hoiustelt kogunenud intressid | 872 562,49 | 1 427 886,27 |

Muud raha ekvivalendid – kulud | 19 842 008,01 |

Muudelt raha ekvivalentidelt kogunenud intressid | 15 625,58 |

Käibevara kokku | 1 091 447 384,92 | 1 153 957 868,29 |

KOKKU | 1 091 447 384,92 | 1 153 957 868,29 |

Bilanss: kohustused (eurodes): | 2008 | 2007 |

A. OMAKAPITAL |

Kapital (tagatisfond) | 298 522 973,21 | 424 272 973,21 |

Eelarvest sooritatud maksed | 298 522 973,21 | 298 522 973,21 |

(eelarvesse makstavad jäägid) | 125 750 000,00 |

Reservid | 11 565 625,28 | -3 627 413,49 |

Kohaldatakse esmakordselt – õiglase väärtuse reserv | 56 045,30 | 268 318,67 |

Likviidsete varade õiglase väärtuse muutumine | 11 509 579,98 | -3 895 732,16 |

Kumuleerunud ülejääk / puudujääk | 732 583 019,02 | 679 821 791,09 |

Eelnenud perioodide tulem | 732 583 019,02 | 679 821 791,09 |

Eelarveaasta tulem | 48 085 795,09 | 52 761 227,92 |

Omakapital kokku | 1 090 757 412,60 | 1 153 228 578,73 |

B. LÜHIAJALISED KOHUSTUSED |

Kreditoorne võlgnevus | 689 972,32 | 729 289,56 |

Muu | 689 972,32 | 729 289,56 |

Lühiajalised kohustused kokku | 689 972,32 | 729 289,56 |

KOKKU | 1 091 447 384,92 | 1 153 957 868,29 |

Märkused bilansi kohta:

- Kirje „lühiajalised nõuded / muu” tähistab nõudeid fondi vahenditele. See summa hõlmab kapitali, intresse ja trahve, mis makstakse Euroopa Liidu eelarvesse pärast seda, kui fond on tagatise vabastanud.

- Omakapitali kirje „kumuleerunud ülejääk” ja lisa punktis 3.3 esitatud fondi rahalise seisu aruande vaheline erinevus tuleneb nõuete ja trahvide järjestikustest tagasimaksetest fondi.

- Kirje „kreditoorne võlgnevus / muu” hõlmab 2008. aastal EIP haldustasu, auditeerimistasusid, kontode sulgemisest kogunenud auditeerimistasusid ning fondile makstavate trahvide tasumisest tulenevalt EIP-le makstavaid tagastustasusid.

Tagatisfondi eelkonsolideeritud majandustulemuste aruanne

Tagatisfond – konsolideeritud majandustulemuste aruanne (eurodes) | 2008 | 2007 |

Tulu finantstehingutest | 48 907 685,22 | 53 711 135,24 |

Intressitulu |

Intressitulu rahalt ja raha ekvivalentidelt | 8 095 172,09 | 10 018 308,25 |

Intressitulu likviidsetelt varadelt | 39 622 151,89 | 40 792 525,60 |

Muu intressitulu |

Kasum vahetuskursi muutustest | 105 124,43 |

Realiseeritud kasum likviidsete varade müügist | 1 085 236,81 | 2 900 301,39 |

Likviidsete varade väärtuse langusest tingitud kahjumi vähenemine |

Muu tulu finantstehingutest |

Finantstehingute kulud | -821 890,13 | -949 907,32 |

Intressikulu |

Intressikulu rahalt ja raha ekvivalentidelt |

Kahjum vahetuskursi muutustest | -115 874,33 |

Realiseeritud kahjum likviidsete varade müügist |

Likviidsete varade väärtuse langusest tingitud kahjum |

Muud finantskulud | -821 890,13 | -834 032,99 |

millest: haldustasud | -658 322,32 | -835 014,05 |

ÜLEJÄÄK MUUST TEGEVUSEST KUI PÕHITEGEVUS | 48 085 795,09 | 52 761 227,92 |

ÜLEJÄÄK PÕHITEGEVUSEST |

Erakorraline kasum |

Erakorraline kahjum |

ÜLEJÄÄK ERAKORRALISTEST KIRJETEST |

EELARVEAASTA TULEM | 48 085 795,09 | 52 761 227,92 |

Märkus eelkonsolideeritud majandustulemuste aruande kohta:

Kirje „muud finantskulud” hõlmab EIP haldustasu, auditeerimistasusid, kontode sulgemisest kogunenud auditeerimistasusid ning seni fondile maksmata trahvide tasumisest tulenevalt EIP-le makstavaid tagastustasusid.

MAKSED FONDI VÕI FONDIST

Õiguslik alus maksete tegemiseks üldeelarvest tagatisfondi

Vastavalt muudetud määrusele toimub fondi rahastamine uue korra alusel. Selle süsteemi peamine eelis on lihtsad ja kindlad eelarvenõuded, kuna kõik tagatud tehingud (EIP, makromajandusliku finantsabi ja Euratomi laenud) on teada ja nende suhtes kohaldatakse sama eeskirja, st sihtsumma on 9 % laenu- ja laenutagatiste summast.

Vastavalt Euroopa Parlamendi, nõukogu ja komisjoni institutsioonidevahelisele kokkuleppele eelarvedistsipliini ja usaldusväärse finantsjuhtimise kohta[5] toimub fondi rahastamine eelarverubriiki 4 („Välissuhted”) kuuluva eelarverea kaudu.

Eelarveaasta jooksul üldeelarvest või üldeelarvesse tehtavad maksed

2007. aastal tehtud määruse muudatuse peamine eesmärk on tõhustada eelarvevahendite kasutamist nii, et fondi rahastatakse tagatisega laenude tagasimaksmata summade alusel.

31. detsembri 2007. aasta seisuga maksmisele kuuluvate tagatud tehingute (12 427 580 000,00 eurot) alusel lisati 2007. aasta jääk 91 960 000,00 eurot Euroopa Liidu 2008. aasta üldeelarve 2009. aasta kulude eelarvestuse eelarvereale 01040114 „Maksed tagatisfondi”. See summa kanti eelarvest ühe tehinguga fondi 23. jaanuaril 2009.

Intressid fondi likviidsete varade investeeringutelt

Fondi likviidsed varad investeeritakse vastavalt ühenduse/EIP 23.–25. novembri 1994. aasta lepingu lisas sätestatud juhtimispõhimõtetele, mida on muudetud 17.–23. septembri 1996. aasta 1. täiendava lepingu, 26. aprilli–8. mai 2002. aasta 2. täiendava lepinguga ning 25. veebruari 2008. aasta 3. täiendava lepinguga. 20 % fondi investeeringutest peab olema lühiajaline (kuni aasta). Selliste investeeringute hulka kuuluvad muutuva intressimääraga väärtpaberid sõltumata tähtajast ja püsiva intressimääraga väärtpaberid, mille tähtaja lõpuni on jäänud kuni aasta, sõltumata algsest tähtajast. Seda tehti seetõttu, et püsiva intressimääraga väärtpaberite nominaalväärtusest makstakse tähtaja lõppedes välja 100 %, samas kui muutuva intressimääraga väärtpabereid saab igal ajal müüa 100 %-le lähedase hinnaga, sõltumata järelejäänud tähtajast. Selleks et hoida tasakaalu vajaliku likviidsusega erinevate vahendite vahel, hoitakse vähemalt 100 000 000,00 eurot rahaliste investeeringute, eriti pangahoiustena.

2008. aastal oli portfelli tootlus 6,42 %.

Turutingimused olid 2008. aastal eriti rasked, kuna finantskriis süvenes ja mõjutas kõiki panku ning see hakkas mõjutama ka reaalmajandust. Portfelli tootlus osutus võrdlusnäitajatest halvemaks (üksikasju vt lisa punkt 1.4.2 „Tootlus”). 2008. aasta lõpus oli vastav näitaja võrdlusnäitajast 77,56 baaspunkti madalam. Fondi tootlus oli võrdlusnäitajast madalam eelkõige alates septembri keskpaigast pärast ettevõtja Lehman Brothers kokkuvarisemist ning võlakirjade tootluse märkimisväärne erinevus mõjutas negatiivselt väärtpabereid, mis ei kuulu võlakirjade korvi, millel põhinevad eurotsooni riikide võlakirjade Iboxx indeksid. Oktoobris ja novembris vähenes märkimisväärselt eelkõige Ida-Euroopa riikide valitsuste selliste võlakirjade hind, milles fondiportfellis oli võetud positsioone. 2008. aasta detsembris oli tänu turu stabiliseerumisele võrdlusnäitajast madalam tootlus vähem märgatav.

Komisjoni ja EIP vahel on kokku lepitud pankade nimekiri, kellel on lubatud hoiuseid vastu võtta. Algset nimekirja on pankade reitingumuutusi arvestades korrapäraselt läbi vaadatud. Neil kõikidel on vähemalt kas reitinguagentuuri Moody’s lühiajaliste investeeringute reiting P1 või samaväärne Standard & Poor’si või Fitch’i reiting. Neisse pankadesse tehtud investeeringute kohta kehtivad eeskirjad, millega tagatakse konkurentsivõimeline tasuvus ning välditakse liigset riski koondumist.

2008. aastal moodustas intressitulu sularahalt ja sularahaekvivalentidelt, fondi jooksevkontodelt ja väärtpaberite kontodelt 48 802 560,79 eurot, mis jaguneb järgmiselt:

- Hoiused ja jooksevkontod : 8 043 015,28 eurot; see kajastab 31. detsembri 2008. aasta seisu, milles on arvesse võetud 2008. aasta pangahoiuste intressid (8 528 274,58 eurot) ja kogunenud intressi muutused (539 698,20 eurot). Jooksevkontod moodustasid 54 438,90 eurot, mille hulka kuulub jooksevkontodel registreeritud intress.

- Väärtpaberiportfell : 39 622 151,89 eurot; selles summas sisaldub 31. detsembriks 2008 kogunenud 40 834 028,61 euro suurune intress väärtpaberitelt ning 1 234 864,72 euro väärtuses kogunenud intressi muutusi. Intress väärtpaberitelt on saadud väärtpaberi vormis investeeringutelt, mis on tehtud vastavalt põhimõtetele, mis on kehtestatud lepinguga, millega EIP on volitatud haldama fondi likviidset vara. Sellest arvust tuleb aga lahutada aasta jooksul raamatupidamisarvestusse kantud 22 988,00 eurot, mis on kirjendatud soetamishinna ja tagasiostmisväärtuse vahelise erinevusena, mis jagatakse pro rata temporis põhimõttel väärtpaberite tähtaja lõpuni jääva ajaga (vastab kasumiaruande kirjele „Ülekurss”).

Saadud intress on kantud eelarveaasta tulude hulka.

Laenu tagasisaamine kohustusi mittetäitvatelt võlgnikelt

Fond sai 12. detsembril 2008. aastal Argentina Vabariigilt tagasi 1 448 433,44 USA dollari suuruse summa leppetrahvi intressidena. 31. detsembri 2008. aasta seisuga ei ole fondil tagasisaadavaid summasid.

FONDI KOHUSTUSED

Maksekohustuste täitmatajätmisest tulenevad maksed

2008. aastal ei olnud fondil maksekohustuste täitmatajätmisest tulenevaid makseid.

EIP tasu

26. aprillil ja 8. mail 2002. aastal sõlmitud teises täiendavas lepingus on sätestatud, et panga tasu määramisel rakendatakse fondi varade vastavate osade suhtes järk-järgult vähenevaid komisjonitasu aastamäärasid. Tasu arvestatakse fondi varade keskmiselt väärtuselt.

Panga 2008. aasta tasu suuruseks kinnitati 658 322,32 eurot, mis kanti ka kasumiaruandesse ja hilinenud laekumistena (kohustused) bilanssi. Tasu maksti EIP-le 2009. aasta veebruaris.

[1] SEK(2009)

[2] Kõnealune summa 689 972,32 eurot sisaldab EIP haldustasusid ja välisaudititega seotud tasusid vastavalt 658 322,32 euro ja 31 650,00 euro ulatuses 2008. aastal (vt lisa punkt 3.6 lühiajalised kohustused).

[3] 91 960 000,00 euro suurune summa maksti fondi 23. jaanuaril 2009 Euroopa Liidu üldeelarvest.

[4] Muudetud määruses on sätestatud, et läbirääkijariikide kasuks tehtud tehingutel, millel on fondi tagatis, säilib ühenduse tagatis ka pärast ühinemiskuupäeva. Pärast seda kuupäeva ei käsitata neid siiski enam ühenduse välistegevusena, mistõttu need kaetakse otse Euroopa Liidu üldeelarvest, mitte enam fondist.

[5] ELT C 139, 14.6.2006, lk 1.